钦定古今图书集成/明伦汇编/官常典/第743卷 > 耿弘炜
## 钦定古今图书集成/明伦汇编/官常典/第743卷 > 耿弘炜

按《新城县志》：“弘炜，字映明，邑庠生。初就外傅，即能了
句读，入泮后，笃志下帏，有声黉序，而气谊肝膈，往往
过人。凡宗族乡党间事无钜细，必身任而干旋之，期
得当而后已。辛未溃卒之变，城失守，被执不屈死。妻
许氏年方十八，遗腹生子克仁，许氏矢志靡他，篝灯
课读。壬子，克仁领乡荐，己未捷南宫，慈训之力居多。”